[{"text_idx": "#000001", "text": "Novembri esimesel na\u0308dalavahetusel Vilniuses peetud rahvusvahelisel juunioride (U-19) turniiril kaks esikohta noppinud Tauri Kilk (Triiton) sai samaga hakkama ka na\u0308dal hiljem teises Balti vabariigis."}, {"text_idx": "#000002", "text": "Kui Leedu pealinnas vo\u0303idutses augustis 18-aastaseks saanud tartlane u\u0308ksikma\u0308ngus ja meespaarisma\u0308ngus, siis rohkem La\u0308ti kelgu- ja bobipealinnana tuntud Siguldas ma\u0308ngis ta end uuesti vo\u0303itjaks u\u0308ksikma\u0308ngus ning lisas sellele teise esikoha segapaarisma\u0308ngus koos klubikaaslase Elisaveta Berikuga. Kolme pa\u0308eva jooksul pidas Kilk Yonex Latvia Junior 2022 nime kandnud turniiril u\u0308heksa kohtumist (viis u\u0308ksik- ja neli segapaarisma\u0308ngus) ning tema va\u0308ljakul olles ei teeninud u\u0308kski vastane geimivo\u0303itugi."}, {"text_idx": "#000003", "text": "U\u0308ksikma\u0308ngus pa\u0308a\u0308ses omaealiste maailma edetabelis kolmandal kohal paiknev Kilk kolmandasse ringi ma\u0308nguta (esimeses vaba ja teises andis la\u0308tlane loobumisvo\u0303idu), edasi pidid ma\u0308nguva\u0308ljakul tema reketi u\u0308lemuslikkust tunnistama ukrainlane Jehor Romanjuk (21:16, 21:7), veerandfinaalis klubikaaslase Hugo Themas (21:10, 21:8), poolfinaalis neljanda asetusega sakslane Philipp Volovnik (21:10. 21:13) ning finaalis ka India kodanik Madhurr Dhingra (21:4, 21:17). Avageimis polnud juunioride maailma edetabelis 925. kohal paiknevast Dhingrast meie mehele o\u0303iget vastast, teises oli pusimist veidi rohkem, kuid lo\u0303pptulemus ja\u0308i lo\u0303puks ikkagi positiivseks just Kilgi poolt vaadates."}, {"text_idx": "#000005", "text": "Segapaarisma\u0308ngus ma\u0308ngisid ta\u0308navusel juunioride MM-i vo\u0303istkondlikul turniiril ladusat kokkuma\u0308ngu na\u0308idanud Kilk ja temast aasta noorem Berik 16 parema seas u\u0308le Itaalia paari Mathias de Stefani \u2013 Anna Sofie de March (21:10, 21:12), veerandfinaalis suutsid Iisraeli sulgpallurid Shawn Grinbalt ja Zohar Amoyal tartlaste vastu geimides saavutada vaid neli ja kuus punkti. Ukrainlased Vladislav Kunin ja Jaroslava Vantsarovska olid poolfinaalis juba veidi ko\u0303vemast puust, kuid numbrid 21:13, 21:15 na\u0308itasid ometi tartlaste kindlat paremust. Finaal ma\u0308ngiti omade vastu, triitonlased Andrei Schmidt ja Emili Pa\u0308rsim oli Siguldas esimese asetusega. Kolmas asetus ehk Kilk \u2013 Berik ja\u0308i siiski peale. Esimeses geimis hoidsid osapooled teineteist lo\u0303puni pinge alla kuni Kilk ja Berik ma\u0308ngisid lo\u0303pu kindlamalt \u2013 21:18. Teine geim enam nii po\u0303nev polnud \u2013 21:11."}, {"text_idx": "#000006", "text": "Schmidt ma\u0308ngis Siguldas veel teiseski finaalis, koos Hugo Themasega (Triiton). Poolfinaalis saadi ukrainlastest jagu 21:7, 21:9, kuid finaal inglaste Robin Harperi ja Harry Wakefildiga enam nii ha\u0308sti ei o\u0303nnestunud. Inglased vo\u0303itsid 21:17, 21:14. Teise kohaga pidid rahul olema Berik ja Pa\u0308rsim naispaarisma\u0308ngus, kus esikohama\u0308ngus ja\u0308id peale rootslannad Elin O\u0308hling ja Elin Ryberg 21:18, 21:14."}, {"text_idx": "#000007", "text": "Kahe u\u0308lieduka na\u0308dalavahetusega on Kilgil nu\u0308u\u0308d hea vo\u0303imalus detsembri alguses vormistada omamoodi Balti ku\u0308baratrikk. Seda juhul kui edu saadab teda ka 9.\u201311. detsembrini kodulinnas Tartus peetaval Estonian Junior Internationalil."}, {"text_idx": "#000011", "text": "Eesti juunioridel MM-il juba kaks vo\u0303itu tabelis\nEesti juunioride nelik alustas vo\u0303istkondlikku MM-i va\u0308a\u0308rt vo\u0303iduga\nEestlannad olid Bundesliga avavoorudes tegusad\nTriitoni juunioride nelik alustab ta\u0308na o\u0303htul MM-i"}]